ओबीसी वर्ग हमें राजनीति को समझने और उसकी व्याख्या करने में इसलिए मदद करता है क्योंकि वह कम से कम तीन विशिष्ट अर्थों में हमारी राजनीति के केन्द्र में है। इनमें से पहला है संख्या। वे आबादी का लगभग 42 प्रतिशत हैं और अखिल भारतीय स्तर पर देश के सबसे बड़े अकेले समूह हैं। और इसलिए, किसी भी पार्टी को अपनी रणनीति बनाते समय उन्हें ध्यान में रखना ही होगा। किसी भी तरह के राजनीतिक गठबंधन में उन्हें किसी न किसी रूप में शामिल करना अपरिहार्य होगा। परंतु यह पूरा सच नहीं है। और इसका कारण यह है कि राष्ट्रीय स्तर पर कोई एकसार ‘ओबीसी’ समूह नहीं है, बल्कि राज्य स्तर पर भी ऐसे समूहों का अस्तित्व नहीं है। यह कहना ज्यादा ठीक होगा कि एक वर्ग के रूप में ओबीसी हमें सिखाता है कि समकालीन राजनीति में पुराने जनाधारों को पुनर्विभाजित कर नए चुनावी गठजोड़ बनाने होंगे।